Што самае цікавае, сам Катран зусім не стварае ўражанне звар’яцелага прафесара з кніг Жуля Верна. Яшчэ ў фае цэнтра гэты ветлы, рахманы і інтэлігентны чалавек тлумачыць, чаму яго творы такія герметычныя — а пэўную аўру таямніцы яны захоўвалі нават нягледзячы на буклет з эксплікцыямі, які атрымліваў кожны наведвальнік, а таксама на дбайна прадуманую куратарам выставы Паўлам Вайніцкім суправаджальную праграму.